মাধব মন্ত্রী
মাধব কৃষ্ণজী মন্ত্রী (pronunciation; মারাঠি: माधव मंत्री; জন্ম: ১ সেপ্টেম্বর, ১৯২১ - মৃত্যু: ২৩ মে, ২০১৪) মহারাষ্ট্রের নাশিক এলাকায় জন্মগ্রহণকারী প্রথিতযশা ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৫১ থেকে ১৯৫৫ সময়কালে ভারতের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ভারতীয় ক্রিকেটে মহারাষ্ট্র ও মুম্বই দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে উদ্বোধনী ব্যাটসম্যানের ভূমিকায় অবতীর্ণ হতেন মাধব মন্ত্রী।